PATVIRTINTA

Alytaus lopšelio-darželio „Pasaka“

direktoriaus 2022 m. spalio 7 d.

     įsakymu Nr. V-54

**ALYTAUS LOPŠELIO-DARŽELIO „PASAKA“**

**IKIMOKYKLINIO IR PRIEŠMOKYKLINIO AMŽIAUS VAIKŲ, JŲ TĖVŲ IR PEDAGOGŲ** **KŪRYBINIŲ DARBŲ PARODOS „RUDENĖLIO SPALVOS“**

**NUOSTATAI**

**I SKYRIUS**

**BENDROSIOS NUOSTATOS**

1. Alytaus lopšelio-darželio „Pasaka“ (toliau – Lopšelis-darželis) nuostatai (toliau – Nuostatai) reglamentuoja ikimokyklinio ir priešmokyklinio amžiaus vaikų, jų tėvų ir pedagogų kūrybinių darbų parodos tikslą, uždavinius, dalyvius, darbų pateikimo ir organizavimo tvarką. Nuostatai skelbiami Lopšelio-darželio interneto svetainėje [www.pasaka.alytus.lm.lt](http://www.pasaka.alytus.lm.lt) .

2. Paroda skirta tobulinti ikimokyklinio ir priešmokyklinio amžiaus vaikų meninę raišką ir kūrybinę savivoką.

**II SKYRIUS**

**TIKSLAI IR UŽDAVINIAI**

3.Tikslas – lavinti ugdytinių pažinimo ir menines kompetencijas, kuriant darbus iš rudens teikiamų gėrybių.

4. Uždaviniai:

4.1. sudaryti sąlygas patirtiniam mokymuisi, ieškant naujų neįprastų metodų vaiko kūrybinei vizualinei raiškai;

4.2. ugdyti vaikų kūrybinę iniciatyvą, fantaziją, estetinį suvokimą, meninę ir pažinimo kompetencijas, atskleidžiant rudeninės gamtos, spalvų grožį ir išskirtinumą;

4.3. skatinti domėtis rudens spalvomis, lapų, uogų, įvairove, panaudojant darbeliams įvairią gamtinę medžiagą;

4.4. glaudinti Lopšelio-darželio ir tėvų (globėjų) bendravimą, bendradarbiavimą.

**III SKYRIUS**

**ORGANIZAVIMO IR DALYVAVIMO TVARKA**

5. Parodos organizatorius: Alytaus lopšelis – darželis „Pasaka“, Vingio g. 7A, Alytus LT – 63219.

6. Parodos koordinatorė: direktoriaus pavaduotoja ugdymui Sigutė Ramanavičiūtė.

7. Parodos rengėjai: ikimokyklinio ugdymo mokytoja metodininkė Nijolė Stakutienė, ikimokyklinio ugdymo mokytoja metodininkė Gitana Baležentienė.

8. Socialiniai partneriai – Alytaus Jurgio Kunčino viešoji biblioteka Vaikų ir jaunimo literatūros skyrius, Topolių g. 21.

9. Kūrybinių darbų paroda vyks nuo **2022 m. lapkričio 03 d.** **iki 2022 m. lapkričio 30 d.** Alytaus Jurgio Kunčino viešojoje bibliotekoje Vaikų ir jaunimo literatūros skyriuje, Topolių g. 21.

10. Parodos dalyviai – Lopšelio-darželio ikimokyklinio ir priešmokyklinio amžiaus (3-6/7 metų) vaikai, jų tėvai (globėjai), ikimokyklinio ir priešmokyklinio ugdymo mokytojai, mokytojų padėjėjai.

11. Darbeliai pristatomi **iki 2022 m. spalio 26 d.**ikimokyklinio ugdymo mokytojoms metodininkėms Nijolei Stakutienei ir Gitanai Baležentienei.

**IV SKYRIUS**

**REIKALAVIMAI PARODOS DALYVIAMS**

12. Kūrybiniai darbai:

12.1. kūrybiniai darbai gali būti atlikti įvairia technika (piešimas, tapymas, aplikavimas, karpymas, vėlimas, lankstymas, kaip skulptūrinės ar erdvinės pastatomos arba pakabinamos kompozicijos).

12.2. kuriami iš pačių dalyvių pasirinktų medžiagų ir priemonių (įvairių gamtinių medžiagų, sodo, daržo ir miško gėrybių);

12.3. kūrybiniai darbai turi atitikti parodos tematiką;

12.4. darbai turi būti pažymėti kortele (priedas Nr. 1), kurioje pateikia autoriaus (dalyvio) vardas, pavardė, grupės pavadinimas, pedagogo vardas, pavardė.

**V SKYRIUS**

**BAIGIAMOSIOS NUOSTATOS**

13. Pateikdamas darbus autorius tampa parodos dalyviu.

14. Pateikdami vaikų darbus pedagogai atsakingi už tai, kad parodos dalyvių tėvai sutinka, jog jų vaikų darbai bus eksponuojami viešoje erdvėje.

15. Parodos dalyviams bus parengtos Alytaus lopšelio-darželio „Pasaka“ padėkos, patvirtinančios dalyvavimą parodoje.

16. Pedagogams, užsiregistravusiems interneto registravimo sistemoje <https://www.semiplius.lt> , bus išduodamos Alytaus pedagoginės psichologinės tarnybos dalyvio pažymos.

17. Iškilus klausimams parodos dalyviai gali kreiptis į parodos rengėjus: ikimokyklinio ugdymo mokytoją metodininkę Nijolę Stakutienę, ikimokyklinio ugdymo mokytoją metodininkę Gitaną Baležentienę.

18. Dalyvavimas parodoje reiškia dalyvio sutikimą su visomis parodos sąlygomis.

\_\_\_\_\_\_\_\_\_\_\_

PRIEDAS NR. 1

**PARODOS DALYVIO KORTELĖ**

|  |  |
| --- | --- |
| **Autoriaus vardas, pavardė** |  |
| **Grupės pavadinimas** |  |
| **Pedagogo vardas, pavardė** |  |